hotchpotch/miracl-hf-unified huggingface dataset:
రుచి
రుచి లేదా చవి (Taste) మనం భుజించే ఆహారపదార్ధాల ముఖ్య లక్షణం. ఇది పంచేంద్రియాలలో ఒకటి. దీనిని నాలుక గుర్తిస్తుంది. ఇది కేంద్రీయ నాడీవ్యవస్థ యొక్క పని.
అందరికీ పరిచయమైనవి ఆరు రుచులు; వీటిని షడ్రుచులు అంటారు. అవి మధురం అనగా తీపి, ఆమ్లం అనగా పులుపు, లవణం అనగా ఉప్పు, కటువు అనగా కారం, తిక్తం అనగా చేదు మరియు కషాయం అనగా వగరు. అయితే వైద్యశాస్త్రంలో నాలుగు ప్రాథమిక రుచులు చెప్పబడ్డాయి. అవి తీపి, పులుపు, ఉప్పు, చేదు. ప్రపంచంలో భారతీయ ఆహారం చాలా రుచికరమైనదిగా పేర్కొంటారు.
కొందరిలో రుచి పూర్తిగా గాని, పాక్షికంగాని తెలియకుండా పోతుంది. ఇవి కొన్ని వ్యాధుల లక్షణము.
తెలుగు భాషలో రుచి పదానికి వివిధ ప్రయోగాలున్నాయి. రుచి నామవాచకంగా Taste, flavour, relish. చవి. Desire, wish, inclination, ఇచ్చ. A ray of sunlight, సూర్యకిరణము. Lustre, light, splendour, రాగము, ప్రభ, కాంతి అని అర్ధాలున్నాయి. రుచించు లేదా రుచియించు v. n. అనగా To be agreeable, to be sweet. ఇష్టమగు. ఉదా: అది నాకు రుచింప లేదు I did not like it. "ఇప్పని నాకున్ సరిపోదు మీకురిచియింపన్ బోలునిప్పట్టునన్." రుచికరము విశేషణముగా Delicious, fine, sweet, agreeable. చవిగల. సారముగల. రుచిగల or రుచి అయిన Tasty, of good flavour, delicious. చవిగల అని అర్ధాలున్నాయి. రుచిచూచు v. a. అనగా To taste. చవిచూచు. రుచిరము లేదా రుచ్యము adj. అనగా Tasty, sweet, pleasing. Charming, beautiful, మనోహరమైన, చక్కని, ఒప్పిదమైన.
సుభద్ర
సుభద్ర పాత్ర మహాభారతములోను భాగవతములోని వస్తుంది. సుభద్ర బలరాముడికి చెల్లి. vasudevudi కి రోహిణికి బలరాముడు జన్మించిన ముందు సంతానం. సుభద్ర అర్జునుడి భార్య. అభిమన్యుడికి తల్లి.
బలరాముడు సుభద్రని ధుర్యోధనుడికి ఇచ్చి వివాహం చేయాలని మనసులో నిశ్చయించుకొంటాడు. ఇలా ఉండగా అర్జునుడు తాను చేసిన అపచారానికి ఒక ఏడాది పాటు యతీశ్వర అవతారములో పల్లెలు, పట్టణాలు తిరుగుతుంటాడు. ఇలా తిరుగుతూ ఒకసారి యతీశ్వర వేషంలోనే మధుర నగరం చేరుకోంటాడు. పట్టణానికి యతీశ్వరుడు వచ్చాడని తెలుసుకొని సుభద్ర తన పరివారంలో అర్జునుడి చూడడానికి వెళ్ళుతుంది. సుభద్రని చూసిన అర్జునుడు ఆమె చూసి ఆమెని వివాహాం చేసుకోవాలను కొంటాడు. దానికి కృష్ణుడు సాయపడి ఆమెను అతడి సేవలకు వినియోగించి పరస్పర ప్రేమ కలిగే అవకాశం కల్పించి వారి వివాహం జరిపిస్తాడు
ప్రద్యుమ్నుడు
ప్రద్యుమ్నుడు శ్రీ కృష్ణుడికి రుక్మిణికి జన్మించన సంతానం. ప్రద్యుమ్నుడి పాత్ర భాగవతంలో వస్తుంది. శంభరాసురుడు అనే రాక్షుసుడిని సంహరిస్తాడు.
శంభరాసురుడు అనే రాక్షసుడు తనకు భవిష్యత్తులో ప్రద్యుమ్నుడు యముడవుతాడని గ్రహించి శంభరాసురుడు ప్రద్యుమ్నుడిని రుక్మిణి దేవి పురుటి మంచం నుండి అపహరించి సముద్రంలో పారేస్తాడు. ఆ విధంగా పురిటి మంచం నుండి సముద్రం పడిన ప్రద్యుమ్నుడిని ఒక చేప మ్రింగుతుంది. జాలర్లు ఆ వల వేసి చేపలు పట్టుతుండగా ఈ చేప వారికి దొరుకుతుంది. చేప చాలా పెద్దగా ఉండడం చూసి తమ రాజు శంభరాసురుడికి బహుమతిగా ఇస్తారు. శంభరాసురుడు ఆ చేపని వంటశాలకు పంపింస్తాడు. వంటాశాలలో ఆ చేపని కోయగా ఆ చేపనుండి ప్రద్యుమ్నుడు బయట పడాతాడు. అప్పుడు వంటవారు ఆ శిశువు తీసుకొని రాజుకి ఇవ్వగా శంభరాసురుడి కొలువులో ఉన్న మాయావతి ఆ శిశువుని పెంచుకోవాలి అని చెబుతుంది. శంభరాసురుడు దానికి అంగీకరిస్తాడు.
ప్రద్యుమ్నుడు పూర్వపు జన్మలో మన్మథుడు. శివుడి కోపాగ్నికి గురై భస్మమైన మన్మధుడు నారాయణుడి కృపతో తన కుమారుడిగా జన్మిస్తాడు. రతి దేవి మన్మధుడు భస్మమై నప్పుటి నుండి మాయావతి అనే పేరుతో ఇక్కడ అక్కడ తిరుగుతూ శంభరాసురుడి వద్దకు చేరు కొంటుంది. మాయావతి (రతి దేవి) ప్రద్యుమ్నుడిని పెంచుకొంటుండగా ఒకరోజు నారదుడు వచ్చి జన్మవృత్తాంతం చెబుతాడు. ప్రద్యుమ్నుడు పెద్దవాడయ్యాక మాయావతి తనని వివాహం చేసుకొవలసిందిగా కోరుతుంది. దానికి ప్రద్యుమ్నుడు చింతించి నీకు కామ వాంఛ కలగడం అనుచితం అంటాడు. అప్పుడు మాయావతి వారిద్దరి జన్మ వృత్తాంతం తెలిపి శంభరాసురిడిని చంపవలెంటే మాయా విద్యలు నేర్చుకోవాలి అని చెప్పి మాయాశక్తి విద్యని నేర్పుతుంది.
ప్రద్యుమ్నుడు పెద్దవాడయ్యాక శంభరాసురుడిని దూషిస్తూ మాట్లాడుతుండగా శంభరాసురుడు ప్రద్యుమ్నుడీ మీద యుద్ధం ప్రకటిస్తాడు. సంభరాసురుడు ప్రద్యుమ్నుడి మీద గద విసురగా ప్రద్యుమ్నుడు తన గదా దండం విసిరి దారి మధ్యలోనే ఆ శంభరాసురిడి గదని విరగోట్టుతాడు. తరువాత శంభరాసురుడు తన మాయావిద్య వినియోగించి ఆకాశం లోకి మాయం అయ్యి శర వర్షం కురిపిస్తండగా ప్రద్యుమ్నుడు మాయాశక్తి వినియోగించి శంభరాసురిడి మాయ పటాపంచెలు చేసి శంభరాసురిడి తలని ఛేధిస్తాడు. ఆ విధంగా శంభరాసురిడి మరణించడం చూసిన దేవ గంధర్వ కిన్నెర కింపురుషులు ప్రద్యుమ్నుడి మీద పూల వర్షం కురిపిస్తారు.
మాయవతి (రతి దేవి) తన మాయాశాక్తి వినియోగించి ఆకాశ మార్గములో ప్రద్యుమ్నుడితో పాటు ద్వారక నగరం చేరుకొంటుంది. ద్వారక నగరమునకు చేరుకొన్న ప్రద్యుమ్నుడిని చూసిన ప్రజలు కృష్ణుడు వలే ఉన్నాడు కాని వీనిలో కృష్ణుడి లక్షణాలు అన్ని లేవు అని భావిస్తుండగా రుక్మిణి దేవి అక్కడకు వచ్చీ తన పురిటినాటి విషయాలి జ్ఞప్తికి తెచ్చుకొని ఈ పిల్లవాడు నా కుమారుడు వలే ఉన్నాడని అనుకొంటాడు. అప్పుడు శ్రీ కృష్ణుడు అక్కడ వచ్చి జరిగిన విషయాలు అన్ని తెలుసుకొని ప్రద్యుమ్నుడికి మాయావతి విద్యుక్తంగా వివాహం జరిపిస్తారు.
ఆక్సిజన్
ప్రాణ వాయువు (ఆంగ్లం:Oxygen) గాలిలో ఉన్న సంఘటిత వాయువులలో ఒకటి. ప్రకృతిలో అన్ని మూలకాల కంటే ఎక్కువగా లభిస్తుంది. గాలిలో మూలక రూపంలో లభిస్తుంది. ఘనపరిమాణాత్మకంగా గాలిలో ఐదవవంతు ఉంటుంది. దీనిని తెలుగులో సాంప్రదాయకంగా ఆమ్లజని అని వ్యవహరిస్తారు. దీనిని ప్రాణవాయువుగానూ వ్యవహరిస్తారు. భూమి మీద వృక్ష జంతు సంపదకి ప్రాణ వాయువు అత్యవసరం. ఇది నీటిలో కరుగుతుంది. నీటిలో గల జీవాలు ఈ ప్రాణ వాయువును గ్రహిస్తాయి. ఇది ఇసుకలో 65%, నీటిలో 89% ఉంటుంది. 
ప్రాణ వాయువు యొక్క సంకేతం "O", మరియు అణు ఫార్ములా "O". 
స్వీడన్ దేశస్తుడైన షీలే మొదటిసారిగా 1771 లో మెర్క్యురిక్ ఆక్సైడ్ ను వియోగం చెందించి ఆక్సిజన్ తయారు చేసాడు. దీనిని జోసెఫ్ ప్రీస్ట్‌లీ, షీలే అనే శాస్త్రవేత్తలు 1 ఆగస్టు 1774 తేదీన కనుక్కొన్నారు. భూమి పొరల్లో అత్యధికంగా ఉండే మూలకం ఆక్సిజన్, సాధారణ పద్ధతుల్లో మెర్క్యురిక్ ఆక్సైడ్ లేదా పొటాషియం నైట్రేట్ లను వేడి చేసినపుడు ఆక్సిజన్ వాయువు వెలువడుతుంది. తరువాత లావోయిజర్ దీని ధర్మాలను క్షుణ్ణంగా పరిశీలించి 'ఆక్సిజన్ ' అని పేరు పెట్టాడు. ఆక్సిజన్ అంటే ఆమ్లాన్ని ఉత్పత్తి చేసేది అని అర్థం.
ఆక్సిజన్ ను పొటాషియం పెర్మాంగనేట్ (KMnO), పొటాషియం క్లోరేట్ (KClO, హైడ్రోజన్ పెరాక్సైడ్ (HO, పొటాషియం నైట్రేట్ (KNO) మరియు మెర్క్యురిక్ ఆక్సైడ్ (HgO) లను వియోగం చెందించి పొందవచ్చు.
ఒక పరీక్షనాళికలో కొంత పొటాNveen
రంధ్రం గల రబ్బరు బిరడాను అమర్చి స్టాండుకు బిగించాలి. ఒక గాజు గొట్టాన్ని బిరడా గుండా అమర్చి, గొట్టం రెండవ చివరను నీటిలో ఉన్న పరీక్ష నాళిక లేదావాయు జాడీ మూతి వద్ద అమర్చాలి. పరీక్ష నాళికను నెమ్మదిగా వేడిచేయాలి. బుడగల రూపంలో ఆక్సిజన్ వాయువు నీటిని అథోః ముఖ స్థానభ్రంశమునొందించి వాయు జాడీ లోనికి వెళ్తుంది.
సమీకరణం: 2KMnO → KMnO+MnO +O↑
ఆక్సిజన్ ఉన్న జాడీలో మండుచున్న పుల్లను పెడితే అది ప్రకాశవంతంగా మండును.
కమ్మారాయనిమిట్ట
కమ్మారాయనిమిట్ట గ్రామము. కోణాపల్లె పంచాయతి, యాదమరి మండలం, చిత్తూరు జిల్లాకు చెందిన గ్రామము. . ఈ గ్రామము. జిల్లా కేంద్రమైన చిత్తూరు పట్టణానికి 6 కీ.మీ. దూరంలో ఉంది.
దేశాల జాబితా – తలసరి, గంటకు జిడిపి(పిపిపి) క్రమంలో
కొనుగోలు శక్తి సమత్వం ఆధారంగా స్థూల దేశీయ ఆదాయం - తలసర, గంటకు (list of countries of the world sorted by their GDP-PPP converted, per hour). ఇది ఆయా దేశాలలోని ఉత్పాదకతను సూచించే కొలమానం. (measure of the productivity of a country).
క్రింది జాబితాలో 50 దేశాల వివరాలు ఉన్నాయి. - గ్రోనిగెన్ విశ్వవిద్యాలయం వారి గణనల ప్రకారం (University of Groningen) .
"గంటకు, అంతర్జాతీయ డాలర్లలో".
దేశాల జాబితా – కార్బన్ డయాక్సైడ్ ఎమిషన్
వివిధ ఇంధనాల దహనం వల్ల కార్బన్ డయాక్సైడ్ వాయువు వాతావరణంలోకి వెలువడుతుంది. దీనినే కార్బన్ డయాక్సైడ్ ఎమిషన్ అంటారు. వాతావరణంలో సమతుల్యత దెబ్బ తినడానికీ, భూగోళం ఉష్ణోగ్రత పెరగడానికీ, ఓజోన్ కవచం క్షీణించడానికీ ఇది ముఖ్యమైన కారణం. వివిధ దేశాల కార్బన్ డయాక్సైడ్ ఎమిషన్ వివరాలు(List of countries by carbon dioxide emissions) ఈ జాబితాలో ఉన్నాయి. అయితే కార్బన్ డయాక్సైడ్ ఎమిషన్ అనేది ఒక విధంగా ఆయా దేశాల పారిశ్రామిక ప్రగతిని కూడా సూచిస్తుంది.
ఈ వివరాలు 2003లో ఐక్య రాజ్య సమితి గణాంక విభాగం సేకరించిన సమాచారం ప్రకారం కూర్చబడ్డాయి. ఇటీవలి కాలంలో ఆసియా దేశాల త్వరిత గతి పారిశ్రామికీకరణ కారణంగా ఈ వివరాలు గణనీయంగా మారే అవకాశాలున్నాయి. ఇంతకు క్రితం అమెరికా సంయుక్త రాష్ట్రాలు ప్రపంచంలో కార్బన్ డయాక్సైడ్ ఎమిషన్‌లలో అగ్రస్థానంలో ఉండేది. అయితే నెదర్లాండ్స్ వాతావరణ శాఖ ప్రాథమిక అంచనాల ప్రకారం 2006 తరువాత కార్బన్ డయాక్సైడ్ ఎమిషన్‌లకు ప్రధాన స్థానం చైనా అవుతున్నది.
2007-07-24 నాటి మిల్లీనియమ్ సూచికలు అనే వ్యాసం నుండి ఈ వివరాలు తీసికొనబడ్డాయి :
అల్లాపూర్ (బషీరాబాద్‌‌)
అల్లాపూర్ , రంగారెడ్డి జిల్లా, బషీరాబాద్‌ మండలానికి చెందిన గ్రామము.
అల్లాపూర్, రంగారెడ్డి జిల్లా, కుల్కచర్ల మండలానికి చెందిన గ్రామము.
దేశాల జాబితా – కరెంట్ అకవుంట్ బాలన్స్ క్రమంలో
వివిధ దేశాల కరంట్ అకౌంట్ బాలన్స్ (list of countries and territories by current account balance) ఈ జాబితాలో ఇవ్వబడింది. వివరాలు మిలియన్ అమెరికన్ డాలర్లలో ఉన్నాయి. The World Factbook ఆధారం. (). ఎక్కువ భాగం డేటా 2006 అంచనాలకు సంబంధించింది.
ఈ జాబితా ప్రకారం 64 దేశాలు మిగులులోనూ, 999 దేశాలు లోటులోనూ ఉన్నాయి.
రెల్లివలస (హీరమండలం)
రెల్లివలస శ్రీకాకుళం జిల్లా, హీరమండలం మండలంలోని గ్రామం. ఇది మండల కేంద్రమైన హీరమండలం నుండి 14 కి. మీ. దూరం లోను, సమీప పట్టణమైన శ్రీకాకుళం నుండి 50 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 144 ఇళ్లతో, 588 జనాభాతో 98 హెక్టార్లలో విస్తరించి ఉంది. గ్రామంలో మగవారి సంఖ్య 317, ఆడవారి సంఖ్య 271. షెడ్యూల్డ్ కులాల సంఖ్య 207 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 580730.పిన్ కోడ్: 532428.ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
గ్రామంలో స్వయం సహాయక బృందం ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. పౌర సరఫరాల వ్యవస్థ దుకాణం గ్రామం నుండి 5 నుండి 10 కి.మీ. దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. అంగన్ వాడీ కేంద్రం, ఆశా కార్యకర్త గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
రెల్లివలసలో భూ వినియోగం కింది విధంగా ఉంది:
రెల్లివలసలో వ్యవసాయానికి నీటి సరఫరా కింది వనరుల ద్వారా జరుగుతోంది.
సుంకిడి (సోంపేట)
సుంకిడి శ్రీకాకుళం జిల్లా, సోంపేట మండలంలోని గ్రామం. ఇది మండల కేంద్రమైన సోంపేట నుండి 18 కి. మీ. దూరం లోను, సమీప పట్టణమైన ఇచ్ఛాపురం నుండి 26 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 521 ఇళ్లతో, 2172 జనాభాతో 333 హెక్టార్లలో విస్తరించి ఉంది. గ్రామంలో మగవారి సంఖ్య 1061, ఆడవారి సంఖ్య 1111. షెడ్యూల్డ్ కులాల సంఖ్య 59 కాగా షెడ్యూల్డ్ తెగల సంఖ్య 192. గ్రామం యొక్క జనగణన లొకేషన్ కోడ్ 580489.పిన్ కోడ్: 532264.సుంకిడిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.
సంచార వైద్య శాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. సహకార బ్యాంకు గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
సుంకిడిలో భూ వినియోగం కింది విధంగా ఉంది:
సుంకిడిలో వ్యవసాయానికి నీటి సరఫరా కింది వనరుల ద్వారా జరుగుతోంది.
సుంకిడిలో ఈ కింది వస్తువులు ఉత్పత్తి అవుతున్నాయి.
వరి, పెసర, మినుము
ఆమ్ల వర్షం
వాతావరణంలోని అలోహ ఆక్సైడ్లు (కార్బన్ డై ఆక్సైడ్, సల్ఫర్ డై ఆక్సైడ్, సల్ఫర్ ట్రై ఆక్సైడ్ మొకదలగునవి) నీటిలో కరిగి ఆమ్ల వర్షం క్రింద భూమిని చేరుతాయి. ఇవి ఎక్కువగా పారిశ్రామిక వాడలలో జరుగుతుంది. కొన్నిసార్లు వీటిని పరిశ్రమలు లేని దూరప్రాంతాలలో కూడా కనుగొన్నారు.
వాయు కాలుష్యం లోని నైట్రోజన్ ఆక్సైడ్ లు ఆక్సిజను, ఓజోన్ లతో సంయోగం చెంది ఉన్నత ఆక్సైడ్ లను ఏర్పరుస్తాయి. ఈ ఆక్సైడ్ లు, నీటిలో కరిగితే నైట్రిక్ ఆమ్లం ఏర్పడుతుంది. అలాగే గాలిలోని సల్ఫర్ డై ఆక్సైడ్, నీరు, ఆక్సిజన్ తో కలిసి సల్ఫ్యూరిక్ ఆమ్లం ఏర్పడుతుంది.
ఆమ్ల వర్షం వాయు కాలుష్యం యొక్క ఫలితం. బొగ్గు, చమురు మరియు గ్యాసోలిన్ వాయువులు కలిగి ఉన్న విడుదలలు పొగ, సల్ఫర్ డయాక్సైడ్ మరియు నత్రజని వాయువులు వాతావరణం లోని నీటి బిందువులతో కరిగి ఆమ్లాలుగా తయారగును. ఈ ఆమ్లములు చల్లబడి వర్షాలతో పాటు పడుతుంది. 
ఆమ్ల వర్షం మొక్కలు, జంతువులు మరియు భవనాలు ప్రభావితం చేస్తుంది. దీని ప్రభావాలు నగరాలు మరియు పారిశ్రామిక ప్రాంతాలలో ఎక్కువగా ఉంటుంది. కర్మాగారాల ప్రదేశం లోనే గాక అనేక కిలోమీటర్ల దూరంలో గాలి ద్వారా ప్రయాణించి వేరొక ప్రాంతంలో కూడా పడవచ్చు.ఉదాహరణకు కెనడాలో ఆమ్లవర్షం అత్యంత కర్మాగారాలు మరియు యునైటెడ్ స్టేట్స్ లో విద్యుత్ కేంద్రాలు నుండి పొగ ఫలితం. ఆమ్ల వర్షం యొక్క ప్రభావాలు చాలా స్పష్టమైన ఉన్నప్పటికీ, అవి ఏ ప్రాంతంలో ఉత్పన్నమగునో ఎవరూ తెలుసుకో జాలరు.
మేఘం
మబ్బులు లేదా మేఘాలు (Clouds) భూమిపై వర్షాలకు మూలం.క్యుములోనింబస్‌' మేఘాలకు మేఘరాజు అనే పేరు కూడా ఉంది. భూమి మీద ఏటా 44 వేల క్యుములోనింబస్‌ మేఘాలు ఏర్పడతాయని అంచనా. భారీ ఉష్ణోగ్రతలు, గాలిలో తేమ ఎక్కువగా చేరడం, వాతావరణంలో అస్థిరత వంటి పరిస్థితుల్లో ఏర్పడతాయి. బొగ్గు, గ్రానైట్‌, కొండలు వంటివి ఉన్న ప్రాంతాల్లో ఇవి చాలా ఎత్తుకి ఎదుగుతాయి. రుతుపవనాల సమయంలో ఏర్పడే మేఘాలు భూ ఉపరితలం నుంచి 3-4 కి.మీ. ఎత్తు వరకు మాత్రమే వెళతాయి. కానీ క్యుములోనింబస్‌ మేఘాలు మాత్రం 12-15 కి.మీ. ఎత్తు వరకు వెళ్తాయి. విస్తీర్ణం 10-25 చ.కి.మీ. వరకు ఉంటుంది. భూమిపై ఐదున్నర కిలోమీటర్లు దాటిన తర్వాత వాతావరణం మైనస్‌ డిగ్రీల్లోకి మారుతుంది. దాంతో క్యుములోనింబస్‌ మేఘాల్లోని నీటి బిందువులు మంచు స్ఫటికాలుగా ఘనీభవిస్తాయి. ఇవే వడగళ్లుగా కురుస్తాయి.
క్యుములోనింబస్‌ మేఘాలు రెండు మూడు గంటల వ్యవధిలో ఏర్పడి గంటా గంటన్నరసేపు భీకర వర్షాన్ని కురిపించి వెళ్లిపోతాయి. ఈ కొద్ది వ్యవధిలోనే భారీ నష్టం జరుగుతుంది. సాధారణ మేఘాల్లో గాలుల తీవ్రత సెకనుకి సెంటీ మీటర్ల స్థాయిలో ఉంటే వీటిలో మాత్రం సెకనుకి 15-20 మీటర్ల వేగంతో విజృంభిస్తాయి. అందుకే ఈ మేఘాలు ఏర్పడినప్పుడు గంటకు 50 కి.మీ.కు మించిన వేగంతో పెనుగాలులు వీచి చెట్లు కూలిపోవడం వంటివి జరుగుతాయి. క్యుములోనింబస్‌ మేఘాల్లో పుట్టే రుణ, ధనావేశాల కణాల సమూహాల వల్ల మెరుపులు, ఉరుములు ఏర్పడి పిడుగులూ పడతాయి. గంటన్నర వ్యవధిలో గరిష్ఠంగా 25-30 సెం.మీ. వర్షం కురుస్తుంది.వీటిని ఈశాన్య భారతంలో 'కాలబైశాఖి' 'నార్వెస్టర్స్‌' అంటారు.
దేశాల జాబితా – దిగుమతుల క్రమంలో
దిగుమతుల క్రమంలో వివిధ దేశాల జాబితా (List of countries by imports) ఇక్కడ ఇవ్వబడింది. The World Factbook లోని సమాచారం ఆధారంగా. పోలికల కోసం స్వాధిపత్యం లేని కొన్ని 'దేశాలు' కూడా జాబితాలో ఇవ్వబడ్డాయి. కాని వాటికి ర్యాంకులు చూపలేదు.
భమిడిపాటి రాధాకృష్ణ
భమిడిపాటి రాధాకృష్ణ (నవంబరు 24, 1929 - సెప్టెంబరు 4, 2007) ప్రముఖ నాటక, సినీ కథా రచయిత, జ్యోతిష శాస్త్ర పండితుడు, సంఖ్యాశాస్త్ర నిపుణుడు. ప్రముఖ హస్య రచయిత, "హాస్య బ్రహ్మ" శ్రీ భమిడిపాటి కామేశ్వరరావు వీరి తండ్రి. భమిడిపాటి రాధాకృష్ణ బహుముఖ ప్రజ్ఞశాలి. భమిడిపాటి రాధాకృష్ణ 3 నాటకాలు, 6 నాటికలు రచించగా అవి కన్నడ, తమిళ, హిందీ భాషల్లోకి అనువాదమయ్యాయి. ఇదేమిటి, కీర్తిశేషులు, మనస్తత్వాలు, భజంత్రీలు, దంత వేదాంతం వంటి నాటికలు, నాటకాలు వ్రాశారు. రావుగోపాలరావు 'కీర్తిశేషులు' లోని ఒక పాత్రద్వారా మంచి పేరు తెచ్చుకుని సినీ పరిశ్రమలోనూ అడుగుపెట్టి ప్రముఖులైయ్యారు.
దేశాల జాబితా – ఎగుమతుల క్రమంలో
వివిధ దేశాల ఎగుమతులుఈ జాబితాలో చూపబడినాయి. (List of countries by exports). ఈ సమాచారం The World Factbook నుండి తీసికొన బడింది.
పోలికల కోసం కొన్ని స్వాధిపత్యం లేని దేశాలు కూడా జాబితాలో ఇవ్వబడ్డాయి. కాని వాటికి ర్యాంకులు చూపలేదు.
భమిడిపాటి కామేశ్వరరావు
భమిడిపాటి కామేశ్వరరావు (ఏప్రిల్ 28, 1897 - ఆగష్టు 28, 1958) ప్రముఖ రచయిత, నటుడు మరియు నాటక కర్త. "హాస్య బ్రహ్మ" అనే బిరుదు కూడా ఉంది. వీరి కుమారుడు భమిడిపాటి రాధాకృష్ణ కూడా ఒక ప్రముఖ రచయిత.
వీరు పశ్చిమ గోదావరి జిల్లా ఆకివీడులో ఏప్రిల్ 28, 1897 సంవత్సరంలో నరసావధానులు, లచ్చమ్మ దంపతులకు జన్మించారు. వీరు భీమవరంలో పాఠశాల విద్యను పూర్తి చేసి, ప్రతిభావంతులైన విద్యార్థులకిచ్చే ఉపకార వేతనం సహాయంతో, పిఠాపురం మహారాజా కళాశాలలో గణితంలో పట్టా పొందారు. తరువాత కొంతకాలం నరసాపురం మరియు కాకినాడలలో ఉపాధ్యాయునిగా పనిచేశారు. 1922లో ఎల్.టి పరీక్షలో ఉత్తీర్ణులై రాజమండ్రి వీరేశలింగం ఆస్తిక ఉన్నత పాఠశాలలో గణిత శాస్త్ర అధ్యాపక పదవిలో స్థిరపడి, అదే పాఠశాలకు రెండు సంవత్సరాలు ప్రధానోధ్యాపక బాధ్యతలను కూడా నిర్వహించారు. ఉపాధ్యాయునిగా పనిచేస్తూ వీరు చాలా నాటకాలు, నాటికలు, కథలు రచించారు. సమకాలీన సాంఘిక సమస్యలను వీరి రచనలలో హాస్యరసానురంజకంగా మలచిన ప్రజ్ఞాశాలి అవటం వలన పండితలోకం వీరిని హాస్య బ్రహ్మ అని కొనియాడారు. త్యాగరాజు రచనలను, జీవితాన్ని చక్కగా పరిశీలించి రాగ, తాళ, వాద్యాలను ఆ గాయకుని భావానికి అనుగుణంగా సమకుర్చునని వివరిస్తూ 'త్యాగరాజు ఆత్మ విచారం' రచన చేశారు. తన అభిప్రాయాలకు అనుగుణంగా రచించిన తన నాటకాలను వీరు రాజమండ్రి కళాశాల వార్షికోత్సవాలలో వీరే దర్శకత్వం వహించి ప్రదర్శించేవారు. వీరు స్వయంగా నటులు. ద్విజేంద్రలాల్ రచించిన 'చంద్రగుప్త'లో శక్తి సింహ పాత్రను పోషించి ఖ్యాతిని పొందారు.
భమిడిపాటి కామేశ్వర రావు గారు ఎక్కువగా నాటికలు ముఖ్యంగా హాస్య ప్రధానమైనవి రచించారు. ఆయన నాటికలకు చాలాభాగం ప్రముఖ ఫ్రెంచి నాటక కర్త మోలియర్ వ్రాసిన నాటికలు ఆధారం. ఆయన అనేక విషయాల మీద వ్రాసిన వ్యాసాలు 20వ శతాబ్దపు మొదటి అర్ధ భాగములోని సామజిక పరిస్థితులను తెలియచేస్తాయి.ఆయన హాస్యం చదువరికి చురుక్కుమనినిపిస్తుంది.ఈయన వ్రాసిన వ్యాసాలన్నీ కూడా హాస్య ప్రధానమైనపట్టికీ, వాటిలో విషయ పటిమ దృఢంగా ఉండి, విషయాలను మూలాలనుండి చర్చిస్తాయి.
చంద్రుడికి.. ఆయన రాసిన జీవితచరిత్ర. తెలుగులో హాస్యరచనలకు ప్రసిద్ధి గాంచిన భమిడపాటి తన జీవితంలో జరిగిన విశేషాలు, సంఘటనలను ఈ పుస్తకంలో వివరించారు.
భమిడిపాటి కామేశ్వర రావు గారి అనేక హాస్య రచనల నుండి కొన్ని హాస్య పూరకమై, ఈనాటికి సందర్భ శుద్ధిగా ఉండేవి కొన్ని ఇక్కడ ముచ్చటించుకుందాము:
ఉత్తమమైన హాస్య రచనలతో ఎందరినో మనసారా నవ్వించిన వీరు 1958, ఆగష్టు 28 న పరమపదించారు.
దేశాల జాబితా – రంగం వారీగా జి.డి.పి. వివరాలు
రంగాల వారీగా వివిధ దేశాల జిడిపి విస్తరణ (List of countries by GDP sector composition) ఈ జాబితాలో ఇవ్వబడింది. ఇందుకు నామినల్ జిడిపి విధానం అవలంబించబడింది. CIA World Fact Book. ప్రభుత్వాల అధికారిక విదేశీ మారక విలువల ఆధారంగా ఈ లెక్కలు వేయడమైనది.
వివరాలు మిలియన్ అమెరికన్ డాలర్లలో చూపబడ్డాయి.
"వ్యవసాయం" అనే పదాన్ని 'పొలం సాగు చేయడం, పంటలు పండించడం' అనే భావంలో అధికంగా వాడుతారు. మనుషుల, జంతువుల ఆహారోత్పత్తి, పీచు (దూది, జనుము వంటివి) తయారు చేయడం, మరియు క్రమ విధానంలో మొక్కలను జంతువులను పెంచడం వ్యవసాయ ఉత్పత్తి క్రింద వస్తుంది. ఒక దేశపు స్థూల దేశీయ ఆదాయంలో వ్యవసాయోత్పత్తులు ఒక ముఖ్యమైన భాగం. వ్యవసాయోత్పత్తులలో చైనా, యూరోపియన్ యూనియన్ అగ్ర స్థానంలో ఉన్నా గాని, పెద్ద ఆర్థిక వ్వవస్థలలో తలసరి వ్యవసాయోత్పత్తిలో ఇంకా అమెరికాదే పై చేయి.
"పరిశ్రమలు" అనగా వివిధ వస్తువులను (యంత్రాల సహాయంతో) తయారు చేసే వ్యవస్థ. స్థూల దేశీయ ఆదాయంలో ఇది ఒక భాగం. ""మేడ్ ఇన్ చైనా"" లేబుల్ ప్రపంచ వ్యాప్తంగా విస్తరిస్తుండడం ఈ తరంలో చైనా సాధిస్తున్న పారిశ్రామిక ప్రగతికి సూచిక. కాని తలసరి శ్రామికుని ఫ్యాక్టరీ ఉత్పాదనలో ఇంకా యు.కె. అగ్రస్థానంలో ఉంది.
"సేవలు" అనగా 'వస్తువుల'కు బదులుగా ఆర్థిక వ్యవస్థలో పరిగణించబడే 'పనులు'. ఒక ప్రక్రియలో "వస్తువులు" గనుక ఉత్పత్తి అయితే వాటికి ఎవరో ఒకరు "స్వంతదారుడు" (ownership) ఉండాలి. కాని సేవలకు స్వంతదారులు ఉండరు. 
కాని సేవలకు ఫలితంగా వినియయోగ దారులు గానీ, స్వంతదారులు గానీ, వారి స్థితిగగతులు గానీ మారే అవకాశం ఉంది. ఒక దేశం స్థూల దేశీయ ఆదాయంలో సేవా రంగం ముఖ్యమైన భాగం. పెద్ద పెద్ద సూపర్ మార్కెట్‌లు, షో రూములు, పెద్ద ఆఫీసులు అభివృద్ధి చెందిన ఆర్థిక వ్యవస్థలో ప్రముఖమైన లక్షణాలు.. సేవా రంగంలో పారిశ్రామిక, మరియు వ్యావసాయిక రంగాలలోని సేవలు కూడా కలిసి ఉంటాయని గమనించాలి.
అసలే కోతి,ఆపై కల్లు తాగినట్టు
ఇది తెలుగు భాషలో వాడే ఒక సామెత.
మామూలుగానే కోతి ఒక అతి చంచలమయిన జంతువు. ఇక అటుపై అది కల్లు (తాడి చెట్టు నుండి లభించు ఒక మత్తును కలిగించు ద్రవ పదార్థము) త్రాగినచో, దాని ప్రవర్తన అత్యంత విచిత్రముగా, విధ్వంసకరముగా ఉండును. ఇదే విధమయిన లక్షణములు గల వ్యక్తిని ఉద్దేశించి ఈ సామెతను వాడెదరు. కోతికి అసలే చిలిపి చేష్టలు ఎక్కువ. కల్లు తాగిన తరువాత ఆ మత్తులో అది చేసే చిలిపి పనులు ఇంకా ఎక్కువ అని అర్థము. ముఖ్యంగా చిన్నపిల్లల అల్లరిని ఉద్దేశించి ఈ సామెత వాడడం జరుగుతుంది.
మొలస్కా
మొలస్కా లేదా మలస్కా (లాటిన్ Mollusca) జీవులు " మెత్తటి శరీరం " గల త్రిస్తరిత, ద్విపార్శ్వ సౌష్ఠవం, విఖండ, విభక్త కుహరపు జంతువులు. ఇవి జంతు ప్రపంచంలో కీటకాల తర్వాత రెండో అతి పెద్ద వర్గాన్ని ఏర్పరుస్తాయి. ఇవి సముద్ర, మంచినీటి, భూచర పరిసరాల్లాంటి అన్ని ఆవాసాలలో నివసిస్తాయి. మనకు బాగా తెలిసిన మొలస్కా జీవులు నత్తలు, శంఖాలు, ముత్యపుచిప్పలు, స్క్విడ్ లు, ఆక్టోపస్ లాంటివి. ఇవి 0.5 మి.మీ. నుండి కొన్ని మీటర్లు పొడవుంటాయి. మలస్కా జీవులు కాంబ్రియన్ కాలములో ఆవిర్భవించింది. కర్పరమును కలిగియుండుట ఈ జీవుల ముఖ్యలక్షణము.
మొలస్కస్ అంటే లాటిన్ భాషలో - మెత్తని అని అర్ధం. మలస్కా అను పదమును ఆరిస్టాటిల్ మొట్టమొదటగా ఉపయోగించారు. కాని కువియర్ అనే శాస్త్రవేత్త దీనికి నిర్వచించెను. మలస్కా జీవుల అధ్యయనమును "మాలకాలజీ" అని మరియు కర్పరముల అధ్యయనాన్ని "కాంకాలజీ" అని అంటారు.
పరాన్నజీవనం
వేర్వేరు జాతులకు చెందిన రెండు జీవుల మధ్య సహవాసం ఏర్పడినప్పుడు, అందులో ఒకటి రెండోదానికి నష్టం కలిగిస్తూ, తాను లాభం పొందుతూ జీవిస్తుంది. లాభం పొందే జీవిని 'పరాన్నజీవి' (Parasite) అని, ఆశ్రయం ఇచ్చి, ఆహారాన్ని సమకూర్చి నష్టపోయిన జీవిని 'అతిథేయి' (Host) అని, అవి జీవించే విధానాన్ని 'పరాన్న జీవనం' (Parasitism) అని అంటారు.పరాన్నజీవులు అతిథేయుల్లోని కణజాలాలు, రక్తం మరియు ఇతర శరీర ద్రవాలమీద పోషణ జరపటం వల్ల అతిథేయులు బలహీనులవుతాయి. వాటి పెరుగుదల క్షీణిస్తుంది. చివరకు మరణం కూడా సంభవించవచ్చును.
భగ్గేశ్వరం
భగ్గేశ్వరం పశ్చిమగోదావరి జిల్లా పాలకొల్లు మండలమునకు చెందిన గ్రామము.. ఈ గ్రామముపాలకొల్లు మరియు భీమవరం ప్రధాన రహదారిపై పాలకొల్లుకు ఐదు కిలోమీటర్ల దూరంలో ఉంది. ఇక్కడ పంజాబీలు ఉపయోగించే పగడీ అనబడే సిల్కు తలరుమాళ్ళూ నేయు నేతగాళ్ళు కలరు. మఠము అని పిలువబడే ప్రాంగణములో శివాలయము, విష్ణాలయము మరియు అమ్మవార్ల ఆలయాలు ఉన్నాయి. పాలకొల్లు సమీపముగా నుండుటచే అధికంగా అవసరాలకు రాకపోకలు సాగిస్తారు. ఊరిలో మంచినీటీకి తగిన వనరులు లేని కారణంగా పాలకొల్లు నుండి కేన్లతో ప్రతి రోజూ నీటిని తెచ్చుకొంటారు.
భగ్గేశ్వరం గ్రామము పూర్వము పొడూరు తాలూక వున్నప్పుడు పూలపల్లి పంచాయితీలో ఉండేది
భాగీరధీ నది యొక్క పాయ ఈ ఊరి గుండా ప్రవహించడం వలన భగ్గేశ్వరం అనే పేరు వచ్చినట్టుగా పెద్దలు చెపుతారు.
భగ్గేశ్వరం సరిహాద్దు గ్రామాలు చింతపర్రు, లంకలకోడేరు, పూలపల్లి.
భగ్గేశ్వరం గ్రామంలో రెండు పాఠశాలలు ఉన్నాయి.
ప్రాథమిక పాఠశాల
చేతన్ మోడల్ స్కూల్
భగ్గేశ్వరం గ్రామానికి ప్రధాన మార్గం రోడ్డు మార్గం. ఈ రోడ్డు పాలకొల్లు-భీమవరంకి ప్రధానమార్గం. ఈ రోడ్డు భారతీయ ప్రధాన రహాదారి. ఈ రహాదారి కత్తిపూడి నుండి పామర్రుకు కలిపే ప్రధాన రహాదారి. భగ్గేశ్వరానికి రైలు మార్గం లేదు. రైలు ప్రయాణం చేసేవారు పాలకొల్లు రైల్వేస్టేషన్ లేదా చింతపర్రు రైల్వేస్టేషం ద్వారా ప్రయాణం చేస్తారు. చింతపర్రు రైల్వేస్టేషన్లో ఎక్స్ ప్రెస్ రైలు అగకపొవడం వల్ల పాలకొల్లు రైల్వేస్టేషన్ ద్వారా ప్రయాణం సాగిస్తారు.
భగ్గేశ్వరం గ్రామంలో 2014 లో జరిగిన పంచాయితీ ఎన్నికల్లో తెలుగుదేశం పార్టీ తరపున కొయ్యే చినమాణిక్యం గారు పోటీ చేసి విజయం సాధించారు.
భగ్గేశ్వరం గ్రామంలో ప్రధాన పంట వరి. సంవత్సరానికి రెండు పంటలు పండిస్తారు. ఈ మధ్య కాలంలో వర్షాలు సమయానికి కురవకపోవడం చేత ఒక పంటనే పండిస్తున్నారు.
భగ్గేశ్వరం గ్రామంలో ప్రప్రథమంగా చేప్పుకోతగ్గా వృత్తి చేనేత. ఈ గ్రామంలో చేనేత కార్మికులు అధికంగా ఉన్నారు. అంతేకాక వ్యవసాయం, వడ్రంగి, తాపి వృత్తులు అధికంగా ఉన్నాయి.
పూలపల్లి (పాలకొల్లు)
పూలపల్లి పశ్చిమగోదావరి జిల్లా, పాలకొల్లు మండలమునకు చెందిన గ్రామము... పిన్ కోడ్: 534 260. పాలకొల్లుకు దాదాపు కలిపి ఉన్నట్టుండే ఈగ్రామము పాలకొల్లుకు ఒక కిలోమీటరు దూరంలో ఉంటుంది. పాలకొల్లు చివర ఉండుట వలన చాలావరకు విద్యాలయలు పూలపల్లిలో ఉన్నాయి. ఏలీం విధ్యానికేతన్, వశిష్ట జూనియర్ కళాశాల మొదలగునవి.
పూర్వము పాలకొల్లులొ గల క్షీరరామలింగేశ్వరస్వామి ఆలయమునకు పూలపల్లి గ్రామము నుండి ప్రతి రోజూ పూలను తీసుకునివెళ్ళి స్వామివారికి పూజలు చేసెడివారు. ఈ గ్రామము పూలకు ప్రసిద్ధి గనుక కాలక్రమేణ పూలపల్లిగా పిలవబడుచున్నది. ప్రస్తుతము ఈ గ్రామములో పరిశ్రమలు, రైసుమిల్లులు చాలాఉన్నవి.
ఇది వరకు సి.వి.రాజు ప్రాథమికోన్నత పాఠశాల ఉండేది.కానీ ఇప్పుడు దాన్ని జిల్లా పరిషత్ ఉన్నత పాఠశాలగా మార్చేశారు.ఇంకా గౌతమీ విద్యా సంస్థల,ఏలీం విద్యానికేతన్,చాంబర్స్ విద్యా సంస్థలు..ఉన్నాయి.
గ్రామానికి ఆనుకుని 214 జాతీయ రహదారి ఉంది.రవాణా సౌకర్యానికి ఏ లోటూ లేదు.
సత్యనారాయణపురం (వర్ని)
సత్యనారాయణపురము, నిజామాబాదు జిల్లా, వర్ని మండలానికి చెందిన గ్రామము.http://censusindia.gov.in/PopulationFinder/Sub_Districts_Master.aspx?state_code=28&district_code=02
[1] ఈనాడు నిజామాబాదు; జనవరి-13,2014; 8వ పేజీ.
దేశాల జాబితా – భవిష్యత్తు నామినల్ జి.డి.పి. అంచనాలు
ప్రపంచంలోని దేశాల భవిష్యత్తు నామినల్ జిడిపి అంచనాలు - List of countries by future GDP estimates (nominal) - ఈ జాబితాలో ఉన్నాయి. - స్థూల దేశీయ ఆదాయం ('జిడిపి' లేదా 'GDP') అంటే - ఒక సంవత్సరంలో ఒక దేశంలో ఉత్పత్తి అయ్యే అన్ని వస్తువుల, మరియు సేవల విలువ. ఇది రెండి విధాలుగా గణించ బడుతుంది - 'నామినల్' విధానం, మరియు 'కొనుగోలు శక్తి సమతులన' ఆధారం (పిపిపి) - purchasing power parity (PPP).
ఇక్కడ నామినల్ విధానంలో జిడిపి అంచనాలు అంతర్జాతీయ ద్రవ్య నిధి సంస్థ (International Monetary Fund) వారి లెక్కల ప్రకారం ఇవ్వబడ్డాయి. ఈ అంచనాలు సెప్టెంబరు 2006లో వేసినవి.
ఈ గణాంకాలన్నీ ఐ.ఎమ్.ఎఫ్. వారి లెక్కల అనుసారం, అంతర్జాతీయ డాలర్లలో ఇవ్వబడ్డాయి
జిడిపి బిలియన్ డాలర్లలో ఇవ్వబడింది.
దేశాల జాబితా – భవిష్యత్తు జిడిపి(పిపిపి) అంచనాలు
ఈ జాబితాను తాజీకరించాలి
ఈ జాబితాలో 2006, 2007 మరియు 2008 సంవత్సరాలకు 171 ఐక్య రాజ్య సమితి సభ్య దేశాలు. చైనా రిపబ్లిక్ (తైవాన్), హాంగ్‌కాంగ్ ('పీపుల్స్ రిపబ్లిక్ ఆఫ్ చైనా' యొక్క ప్రత్యేక పాలనా ప్రాంతం), మరియు నెదర్లాండ్స్ యాంటిలిస్ (నెదర్లాండ్ రాజ్యంలో భాగం) - వీటి జిడిపి-పిపిపి అంచనాలు ఇవ్వబడ్డాయి. ఇరాక్, ఉత్తర కొరియా, సోమాలియా, అండొర్రా, శాన్ మారినో నగరం, మొనాకో, లైకెస్టీన్, మైక్రొనీషియా, పలావు, మార్షల్ దీవులు, నౌరూ, తువాలు, పోర్టోరికో, మకావొ వీటి జిడిపి అంచనా వాయడానికి అగు వివరాలు అందుబాటులో లేనందున వాటిని ఈ జాబితాలో చేర్చలేదు.
ఈ గణాంకాలన్నీ ఐ.ఎమ్.ఎఫ్. వారి లెక్కల అనుసారం, అంతర్జాతీయ డాలర్లలో ఇవ్వబడ్డాయి
జిడిపి బిలియన్ డాలర్లలో ఇవ్వబడింది.
దేశాల జాబితా – గతకాలం నామినల్ జి.డి.పి. వివరాలు
గత కాలంలో వివిధ దేశాల నామినల్ జిడిపి - List of countries by past GDP (nominal) - ఈ జాబితాలో ఇవ్వబడింది.
3. తైవాన్ జిడిపి ఐ.ఎమ్.ఎఫ్. వివరాలపై ఆధారపడి లెక్కించబడింది.
దేశాల జాబితా – గతకాలం జిడిపి(పిపిపి) వివరాలు
స్థూల దేశీయ ఆదాయం ('జిడిపి' లేదా 'GDP') అంటే - ఒక సంవత్సరంలో ఒక దేశంలో ఉత్పత్తి అయ్యే అన్ని వస్తువుల, మరియు సేవల విలువ. ఇది రెండి విధాలుగా గణించ బడుతుంది - 'నామినల్' విధానం, మరియు 'కొనుగోలు శక్తి సమతులన' ఆధారం (పిపిపి) - purchasing power parity (PPP).
దేశాల జాబితా – సంపద (ఆదాయం, జన విస్తరణ) క్రమంలో
వివిధ దేశాల జిడిపి మరియు ఇతర జనవిస్తరణా సూచికలు (List of countries by GDP demographics comparison).
దేశం పేరుకు ఎడమ వైపున వివిధ అంశాల సూచికలలో ఆ దేశం ర్యాంకు, కుడి వైపున ఆ సూచికల విలువలు ఇవ్వబడ్డాయి. ఒకో కాలమ్ శీర్షిక పక్కన ఉన్న 'పెట్టె'ను క్లిక్ చేయడం ద్వారా పట్టిక క్రమాన్ని మార్చవచ్చును (Re-sort the table).
Recommendation: Try resorting, esp. on "GDPpc * Popul. growth rank"
జాబితాలోని [1-4,6] కాలమ్‌లు CIA World Factbook మార్చి 2007 నుండి తీసికొనబడినవి. 
[5,7,8] కాలమ్ల విలువలు లెక్కించబడినవి.
దేశాల జాబితా – తీరరేఖ పొడవు క్రమంలో
తీర రేఖ పొడవు క్రమంలో వివిధ దేశాల జాబితా (List of countries by length of coastline) ఇక్కడ ఇవ్వబడింది. 
వివరాలు 2005 నాటి CIA World Factbook.  నుండి గ్రహించబడ్డాయి. తీర రేఖ పొడవు 'సున్న' అయి ఉంటే ఆ దేశం పూర్తిగా ఇతర దేశాల భూభాగాల మధ్య ఉన్నదని గ్రహించాలి. తీర రేఖ పొడవు ఒక కొలత గనుక స్కేలు వివరం పెరిగిన కొలదీ తీర రేఖ పొడవు మరింత ఎక్కువగా వచ్చే అవకాశం ఉన్నది.
దేశాల జాబితా – జాతీయ పతాకంలో రంగులు
వివిధ దేశాల జాతీయ పతాకాలలో రంగులను తెలిపే జాబితా ఇది. (list of countries by the colors of their national flags).
̲_NOTOC_
అట్లాంటిక్ మహాసముద్రం
భూమిపై గల జలభాగాలన్నింటిలో అట్లాంటిక్ మహాసముద్రం (Atlantic Ocean) రెండవ అతి పెద్ద జలభాగం. 10.64 కోట్ల చదరపు కిలోమీటర్ల వైశాల్యంతో ఈ మహాసముద్రం దాదాపు భూమిపై అయిదవ వంతు భాగాన్ని ఆక్రమిస్తుంది. ఈ మహాసముద్రానికి గ్రీకు పురణాలలోని అట్లాస్ రాక్షసుని పేరు మీదుగా ఆ పేరు స్థిరపడింది.
అట్లాంటిక్ మహాసముద్రం భూమిపై ఉత్తర, దక్షిణ అమెరికా ఖండాలకు తూర్పుగాను ఆసియా ఐరోపా, ఆఫ్రికా ఖండాలకు పడమరగా, దక్షిణదిశగా అంటార్కిటిక్ ఖండం వరకు నిలువుగా ఇంగ్లీషు అక్షరం S ఆకారంలో పరుచుకుని ఉంది. ఈ సముద్రం ఉత్తరాన ఆర్కిటిక్ మహాసముద్రానికి, నైరుతిన పసిఫిక్ మహాసముద్రానికి, ఆగ్నేయాన హిందూ మహాసముద్రానికి అనుసంధానమై ఉంది. భూమధ్యరేఖకు రెండు వైపులా ఉన్న ఈ సముద్ర భాగాలను ఉత్తర అట్లాంటిక్, దక్షిణ అట్లాంటిక్ సముద్రాలుగా వ్యవహరిస్తారు.
అట్లాంటిక్ మహాసముద్రం పడమరన ఉత్తర, దక్షిణ అమెరికా ఖండాల వరకు వ్యాపించి ఉన్నది. ఉత్తరాన, ఈశాన్యాన అర్కిటిక్ మహాసముద్రానికి, అట్లాంటిక్ కు మధ్యన గ్రీన్ లాండ్,ఐస్ లాండ్, ఆర్కిటిక్ కెనడియన్ ద్వీప సమూహం, యాన్ మాయెన్ ద్వీపం, స్వాల్బార్డ్ ద్వీప సమూహం, ఐరోపా ఖండాలున్నాయి. డెన్మార్క్ జలసంధి, గ్రీన్ లాండ్ సముద్రం, నార్వేజియన్ సముద్రం, బారెంట్స్ సముద్రం అట్లాంటిక్, ఆర్కిటిక్ మహాసముద్రాలను కలిపే ప్రధాన జలసంధులు.
తూర్పున ఈ మహాసముద్రం ఐరోపా ఖండం వరకు వ్యాపించి ఉంది. జిబ్రాల్టర్ జలసంధి వద్ద ఈ మహాసముద్రం మధ్యధరా సముద్రానికి తద్వారా నల్ల సముద్రానికి అనుసంధానం అవుతుంది. ఆగ్నేయంగా ఈ మహాసముద్రం హిందూ మహాసముద్రంతో అనుసంధానం అవుతుంది. ఈ అనుసంధాన ప్రదేశాన్ని 20° తూర్పు అక్షాంశంగా వ్యవహరిస్తారు. కొంత మంది ఆట్లాంటిక్ మహాసముద్రం దక్షిణంగా అంటార్కిటికా వరకు ఉందని వాదిస్తే, ఇంకొందరు అంటార్కిటికా చుట్టూ ఉన్న సముద్రాన్ని అంటార్కిటికా మహాసముద్రంగా వ్యవహరించి అట్లాంటిక్ మహాసముద్రం ఈ సముద్రంతో అనుసంధానమవుతున్నట్లుగా వ్యవహరిస్తారు. నైరుతి దిక్కున అట్లాంటిక్ మహాసముద్రం డ్రేక్ మార్గం వద్ద పసిఫిక్ మహాసముద్రంతో అనుసంధానం అవుతుంది. మానవ నిర్మాణమయిన పనామా కాలువ కూడా పసిఫిక్, అట్లాంటిక్ మహాసముద్రాలను అనుసంధానిస్తుంది. ఇవి కాక కారిబ్బియన్ సముద్రం, మెక్సికో అఖాతం, హడ్సన్ అఖాతం, బాల్టిక్ సముద్రం, పడమర సముద్రం అట్లాంటిక్ మహాసముద్రానికి ఆనుకుని ఉన్న చెప్పుకోదగ్గ జలభాగాలు.
భూవైశాల్యంలో మొత్తం 20 శాతం అట్లాంటిక్ మహాసముద్రమే ఆక్రమిస్తుంది. భూమిపై గల జలభాగాలన్నిటిలోకి ఇది రెండవ అతి పెద్ద జలభాగం. పొరుగున ఉన్న సముద్రాలతో కలిపితే అట్లాంటిక్ మహాసముద్ర వైశాల్యం దాదాపుగా 106,400,000 చదరపు కిలోమీటర్లు. పరిమాణం దాదాపుగా 354,700,000 ఘనపుకిలోమీటర్లు.ఈ మహాసముద్రపు సగటు లోతు 3,338 మీటర్లు. 8,605 మీటర్ల లోతు గల ప్యుఎర్టో రికో అగడ్త ఈ మహాసముద్రపు అత్యంత లోతైన ప్రదేశం. బ్రెజిల్, లైబీరియా మధ్యన అట్లాంటిక్ అతి తక్కువ వెడల్పు ఉంది. ఇక్కడ దీని వెడల్పు 2,848 కిలోమీటర్లు. అమెరికా సంయుక్త రాష్ట్రాలు, ఉత్తర ఆఫ్రికా మధ్యన అట్లాంటిక్ అతి ఎక్కువ వెడల్పు ఉంది. ఇక్కడ దీని వెడల్పు 4,830 కిలోమీటర్లు.
అన్ని మహాసముద్రాలలోకీ అట్లాంటికి రెండవ అతి తక్కువ వయసు గలది. అతి తక్కువ వయసు గలది దక్షిణ సముద్రం. గత 130 మిలియన్ సంవత్సరాల లోపే ఈ సముద్రం ఆవిర్భవించింది. మొట్టమొదటి ఏకైక భూభాగం పాంగియా క్రమంగా ముక్కలు విడిపోవడం వలన ఈ సముద్రం ఆవిర్భవించిందనడానికి ఆధారాలున్నాయి. కానీ అట్లాంటిక్ మహాసముద్రం చాలా విస్తృతంగా పరిశోధింపబడింది. వైకింగ్ నావికులు, పోర్చుగీసు వారు, క్రిష్టఫర్ కొలంబస్ ఈ సముద్రాన్ని పరిశోధించిన తొలి ప్రముఖ పరిశోధకుల్లో కొందరు.
దేశాల జాబితా – నిజ జి.డి.పి. వృద్ధిరేటు
ప్రపంచంలోని వివిధ దేశాల నిజ జిడిపి వృద్ధి రేటు ఈ జాబితాలో ఇవ్వబడింది - List of countries by GDP (real) growth rate -.
ఈ జాబితా ఒక దేశపు ఆర్థికాభివృద్ధిని ఇతరదేశాలతో పోలుస్తూ చూపుతుంది.
- స్థూల దేశీయ ఆదాయం ('జిడిపి' లేదా 'GDP') అంటే - ఒక సంవత్సరంలో ఒక దేశంలో ఉత్పత్తి అయ్యే అన్ని వస్తువుల, మరియు సేవల విలువ. ఇది రెండి విధాలుగా గణించ బడుతుంది - 'నామినల్' విధానం, మరియు 'కొనుగోలు శక్తి సమతులన' ఆధారం (పిపిపి) - purchasing power parity (PPP).
ఈ జాబితాలో ఇవ్వబడిన విలువలు 'నామినల్' విధానంలో లెక్క కట్ట బడ్డాయి. ('పిపిపి' విధానం కాదు). అయితే ద్రవ్యోల్బణం ప్రభావాన్ని పరిగణనలోకి తీసుకొని తగిన సరిచేతలు చేయబడ్డాయి. కనుక ఇది 'నిజ' జిడిపి.- GDP (real).
CIA World Factbook, Eurostat, మరియు The Economist Intelligence Unit వంటివాటినుండి సమాచారం సేకరించబడింది. మాంటినిగ్రో, నౌరూ మరియు వాటికన్ నగరం వీటికి సరైన వివరాలు లభించలేదు.
పసిఫిక్ మహాసముద్రం
PASFIC MAHA SAMUDRAM
భూమిపై గల మహాసముద్రాలన్నిటిలోకీ పసిఫిక్ మహాసముద్రం (Pacific Ocean) అతి పెద్దది. లాటిన్ భాషలో ఈ మహాసముద్రానికి "మేర్ పసిఫికమ్" "Mare Pacificum" అన్న పేరు ఆపాదించినవాడు పోర్చుగీసు నావికుడు ఫెర్డినాండ్ మాగెల్లాన్. ఈ మాటకు "ప్రశాంతమైన సముద్రం" అని అర్థం.
పసిఫిక్ మహాసముద్రం ఉత్తరాన ఆర్కిటిక్ వలయం నుండి దక్షిణాన అంటార్కిటిక్ ఖండం వరకు వ్యాపించి ఉంది. 169.2 మిలియన్ చదరపు కిలోమీటర్ల వైశాల్యంతో ఈ మహాసముద్రం భూవైశల్యంలో మొత్తంలో 32 శాతాన్ని, జలభాగంలో 46 శాతాన్ని ఆక్రమించింది. ఈ మహాసముద్ర వైశాల్యం మొత్తం అన్ని ఖండాలన్నిటి సమైక్య వైశాల్యం కన్నా ఎక్కువ. భూమధ్య రేఖకు ఇరువైపులా ఉన్న ఈ మహాసముద్రాన్ని ఉత్తర పసిఫిక్ సముద్రం, దక్షిణ పసిఫిక్ సముద్రాలుగా వ్యవహరిస్తారు. 
వాయువ్య పసిఫిక్ లో గల మరియానా అగడ్త భూమిపై అత్యంత లోతైన ప్రదేశం. ఈ ప్రదేశంయొక్క లోతు 10,911 మీటర్లు.భూమి పై ఉన్న అనీ అగ్ని పర్వతాలలోకీ అత్యంత చురుకైనవిగా పేరు బడ్డ అగ్నిపర్వతాలు పసిఫిక్ లోనే ఉన్నాయి. ఈ పర్వతాలు ఉన్న ప్రాంతానికి అగ్ని వలయమని పేరు.
పసిఫిక్ ఉపరితల జలాలు సాధారణంగా ఉత్తరార్ధ గోళంలో సవ్యదిశలోనూ, దక్షిణార్ధ గోళంలో అపసవ్య దిశలోనూ ప్రవహిస్తాయి.
చరిత్రకు అందని రోజుల్లో ప్రముఖమైన మానవ వలసలు పసిఫిక్ ప్రాంతంలో జరిగాయి. వీటిలో ముఖ్యమైనవి ఆస్ట్రోనేషియన్లు, పొలినేషియన్ల వలసలు. వీరు ఆసియా ఖండం నుండి తాహితి ద్వీపానికి, అక్కడ నుండి హవాయి, న్యూజిలాండ్ కు, ఆ తరువాత చాలా కాలానికి ఈస్టర్ ద్వీపానికి వలస వెళ్ళారు.
యూరోపియన్లు ఈ సముద్రాన్ని తొలిసారి 16వ శతాబ్దంలో వీక్షించారు. తొలిగా స్పెయిన్ నావికుడు వాస్కో న్యూనెజ్ డి బాల్బొవా 1513 లోనూ, ఆపై తన భూప్రదక్షిణంలో మాగెల్లాన్ (1519-1522) ఈ సముద్రంపై ప్రయాణించారు.
ఉండుకము
ఉండుకము (Vermiform appendix) పేగులో ఒక భాగము. మానవులలో ఇది అవశేషావయవము. ఇది ఉదరములో కుడివైపు క్రిందిమూలలో పెద్ద ప్రేగు మొదటి భాగానికి కలిసి ఉంటుంది. అరుదుగా ఎడమవైపుకూడా ఉండవచ్చును. మనుషులలో ఉండుకము ఇంచుమించు 10 సె.మీ పొడుగుంటుంది (2-20 సె.మీ.). ఇది పేగుకు కలిసేభాగం స్థిరంగా ఉన్నా, దీనికొన ఉదరంలో ఏవైపుకైనా తిరిగి ఉండవచ్చు. దీని వాపునొప్పి ఈస్థానాన్ని బట్టి ఉంటుంది.మనం తిన్న ఆహారం అవశేషాలు లేక పెద్ద ప్రేగులలోని ఒక రకమైన నులిపురుగులు అపెండిక్స్ నాళంలో ప్రవేశించి, ఇన్ఫెక్షన్ రావడం.
శస్త్రచికిత్స పేరు "అపెండిసెక్టమీ" (Appendicectomy) అంటారు.
point.jpg  intestinalis appendix vermiformis.svg/400px-Tractus intestinalis appendix vermiformis.svg.png
చక్కెర పొంగలి
బియ్యము, బెల్లము, పాలు మరియు సగ్గుబియ్యము మొదలగు వాటి కలయికతో చేయబడు ఒక వంటకం. దేవునికి నైవేద్యముగా ఎక్కువగా ఉపయోగిస్తారు.
చక్కెర పొంగలి అనే పదం సులభంగా మట్లాడే వరవడిలో చక్ర పొంగలిగా మారింది. ఇది శ్రీమహావిష్ణువుకు అత్యంత ప్రీతి అయిన నైవేద్యం. దీనిలో ఉండే ముఖ్యమైన పదార్థాలు చక్కెర, పాలు, బియ్యము. సువాసన కోసం, మరింత రుచి కోసం జీడిపప్పు, ఎండుద్రాక్ష, పచ్చకర్పూరం వంటి ఇతరమైన పదార్థాలు కలుపవచ్చు. పై మూడింటిని కలిపిన గిన్నెను నిప్పుమీద ఉడికిస్తే, పాలతో కలిసిన బియ్యం ఉడికి అన్నంలా తయారయి, అందులో ఉన్న చక్కెర కారణంగా తీపిగా ఉంటుంది. చక్కెర బదుల బెల్లం వాడేవారు ఇదివరలో. ఇది శక్తిని ఇచ్చే వంటకం. దీనికి జోడీ దద్ధోజనం, కాస్త కారంగా, ఉప్పగా ఉంటుంది. దద్ధోజనం అనేది వాడుక పేరు. అసలు పేరు దధ్యోదనం, (దధి + ఓదనం), అంటే పెరుగుతో కలిపిన అన్నం. అన్నంలో పెరుగు కలిపి పోపు పెడితే ఇది తయారవుతుంది. చక్ర పొంగలి, దద్ధోజనం తిన్నామంటే పూర్తిగా భోజనం చేసినట్లే. ఈ రెండూ కూడా వైష్ణవ దేవాలయాలలో (ధనుర్మాసంలో) దొరికే ముఖ్యమైన, రుచికరమైన, బలవర్ధకమైన ప్రసాదాలు.
విటమిన్
విటమిన్లు (ఆంగ్లం: Vitamins) జీవి పెరుగుదలకు, ఆరోగ్యవంతంగా ఉండడానికి అత్యంత అవసరమైన అనుబంధ ఆహార కారకాలు. ముందుగా వీటిని వైటల్ - అతిముఖ్యమైన; అమైన్ - అమినో సమ్మేళనాలు అని ఫంక్ 1912లో ప్రతిపాదించాడు. తరువాతి కాలంలో విటమిన్లన్నీ అమైన్లు కాదని గుర్తించారు. కాబట్టి 'vitamines' అనే పదంలోని 'e' ని తొలగించి ప్రస్తుతం వాటిని 'vitamins' అని పేర్కొంటున్నారు. ఇవి స్వయంగా శక్తిని ఉత్పత్తి చేయడంలోగానీ దేహనిర్మాణంలోగానీ తోడ్పడవు. కానీ శక్తిప్రసరణ, జీవక్రియల నియంత్రణలో ముఖ్యపాత్ర వహిస్తాయి. కొన్ని విటమిన్లు సహ అజము (Coenzymes) లుగా పనిచేస్తాయి.
మానవులలో 13 విటమిన్లు గుర్తించారు. వీటిని రెండు రకాలుగా వర్గీకరించారు. 
రంగుల ఆహారము చూసేందుకు అందముగా ఉండడమేకాక ఎన్నో పోషకాలు కలిగి ఉండి ఆరోగ్యాన్నిస్తుంది. ఏయే రంగుల ఆహారములో ఏయే పోషకాలు ఉంటాయో చూడండి:
తెలుపు : పాలలా మెరిసే వెల్లుల్లి, ఉల్లిపాయలు, పాలు వంటి తెలుపురంగు ఆహారములో 'ట్యూమర్ల'నుంచి మనల్ని కాపాడే 'అల్లిసన్' ఉంటుంది. ఇక పుట్టగొడుగుల్లో వ్యాధులతో పోరాడే శక్తి ఉన్న రసాయనాలు, కణాలు పాడవకుండా ఆపే శక్తి ఉన్న 'ప్లావయినాడ్స్' ఉన్నాయి .
ఎరుపు, బచ్చలిపండు రంగు (పర్పుల్) : ఈ రంగులలో ఉండే ఆహారములో 'యాంథోసయానిన్స్' ఉంటాయి, ఇవి శక్తివంతమైన ప్రతిభస్మీకరులు (యాంటిఆక్సిడెంట్లు) గాను, రక్తము గడ్డకట్టకుండా ఆపేందుకు గాను సహాయపడతాయి. కాన్సర్ కారకాలతో కూడా పోరాడగలుగుతాయి. ఉదా: టమాటో, ముదురు పర్పుల్ రంగుగల ద్రాక్ష మొదలగునవి.
పసుపు : ఈ రంగుతో ఉన్న ఆహారము రోగనిరోధక శక్తిని పెంచుతుంది. ఆరంజ్ రంగులో ఉండే ఆహారములో 'బీటాక్రిప్టాక్సాన్థిన్ (beta cryptaxanthin) అనే ప్రతిభస్మీకరి ఉంటుంది. వీటిలో రోగనిరోధకశక్తిని పెంచే 'విటమిన్ -సి- ఉంటుంది. ఇది శరీర కణాలు పాడవకుండా ఆపుతుంది, కళ్లకు రక్షణ కూడా ఇస్తుంది.
ఆకుపచ్చరంగు : ఈ రంగులో ఉన్న ఆహారములో ఇనుము (ఐరన్), ఖటికం (కాల్షియం), ఖనిజలవణాలు ఎక్కువగా ఉంటాయి. రక్తహీనతను సరిచేస్తుంది. కంటి జబ్బులు రాకుండా కాపాడుతుంది. కాన్సర్ తో పోరాడే కాలేయ అజముల (లివర్ ఎంజైముల) ఉత్పత్తికి దోహదం చేస్తుంది.
బ్రౌన్, ఆరంజ్ : ఈ రంగు ఆహారములో విటమిన్ -ఎ- ఎక్కువగా ఉంటుంది, కంటి జబ్బులు రాకుండా 'బీటాకెరోటీన్లు' కాపాడతాయి. చర్మాన్ని ఆరోగ్యవంతముగా ఉండేందుకు దోహదము చేస్తాయి.
మనిషి ఆరోగ్యముగా మనుగడ సాగించడానికి విటమిన్ల అవసరమెంతోవుంది. విటమిన్ల లోపము వలన ఎన్నో వ్యాధులు వచ్చినా సదరు లోపాన్నిపూరించినట్లైతే ఆయా వ్యాధులు ఇట్టే మాయమవుతాయి. అయితే వచ్చిన చిక్కేమిటంటే విటమిన్ల లోపాలను పూరించే ఆదుర్దాలో విటమిన్లు పుష్కలముగా ఉండే తాజా పండ్లు, ఆకు కూరలకు బదులు ఏకంగా విటమిన్ గుళికలు మింగడము వల్ల ప్రయోజనానికి బదులు కీడే ఎక్కువ జరుగుతుందని ఐరోపా శాస్త్రజ్ఞులు అంటున్నారు.
డెన్మార్క్ లోని కోపెన్ హెగన్ యూనివర్సిటీ ఆసుపత్రికి చెందిన 'గోరన్ బెలకోవిచ్' నాయకత్వములో జరిగిన పరిశోధనలో విటమిన్ ఎ, విటమిన్ ఇ, బీటాకెరోటిన్లను గుళికల రూపంలో తీసుకుంటే ఏకంగా ప్రాణహాని సంభవిస్తుందని తేలింది. అయితే విటమిన్ సి, సెలీనియం లను ఈవిధంగా తీసుకుంటే ఏ ఇబ్బందీ ఉండదన్నారు. గతంలో కొన్ని పరిశీలనలు విటమిన్ గుళికలలో వుండే యాంటి ఆక్సిడెంట్లు ఆరోగ్యాన్ని మెరుగుపరుస్తాయని తెలిపాయి. ప్రస్తుత పరిశోధనా ఫలితాలు అందుకు విరుద్ధముగా ఉన్నాయి. ఒక సందర్భంలో 180,938 మంది ప్రజలపై చేసిన పరిశోధనల వల్ల 5 శాతము ప్రజలు విటమిన్ గుళికల వలన మరణించేరని తేలింది. వివిధ రకాల విటమిన్లు వేరు వేరుగా పరిశీలించినపుడు,
దేశాల జాబితా – భవిష్యత్తు తలసరి జిడిపి(పిపిపి) అంచనాలు
ప్రపంచ దేశాల భవిష్యత్తు పిపిపి జిడిపి అంచనాలు ఈ జాబితాలో ఇవ్వబడ్డాయి. - List of countries by future GDP per capita estimates (PPP) -
స్థూల దేశీయ ఆదాయం ('జిడిపి' లేదా 'GDP') అంటే - ఒక సంవత్సరంలో ఒక దేశంలో ఉత్పత్తి అయ్యే అన్ని వస్తువుల, మరియు సేవల విలువ. ఇది రెండి విధాలుగా గణించ బడుతుంది - 'నామినల్' విధానం, మరియు 'కొనుగోలు శక్తి సమతులన' ఆధారం (పిపిపి) - (PPP).
ఇక్కడ పిపిపి విధానంలో డాలర్ విలువలో తలసరి జిడిపి లెక్కించబడింది. పిపిపి విధానంలో ఆ దేశంలోని ప్రజల స్థితిగతులకు సంబంధించిన సూచికలు మరింత స్పష్టంగా తెలుస్తాయి. కాని పిపిపి విధానంలో జిడిపి లెక్కించే విషయంలో వివిధ అంచనాలకు ఆస్కారం ఎక్కువ. అదే నామినల్ విధానంలో అయితే అంచనాల ప్రభావం తక్కువ అవుతుంది, అంతే గాకుండా అంతర్జాతీయ ఆర్థిక కార్యకలాపాలలో ఆ దేశం బలం మరింత స్పష్టంగా సూచించబడుతుంది.
ఇవిఅంతర్జాతీయ ద్రవ్యనిధి సంస్థ సెప్టెంబరు 2006 అంచనాల ఆధారంగా లెక్కించబడినవి.
ఈ జాబితాలో 2006,2007,2008 మరియు 2009 సంవత్సరాలకు 171 ఐ.రా.స. సభ్య దేశాలు, తైవాన్, హాంగ్‌కాంగ్, మరియు నెదర్లాండ్స్ యాంటిలిస్ లకు అంతర్జాతీయ ద్రవ్యనిధి సంస్థ వివరాల ఆధారంగా ర్యాంకులు ఇవ్వడమైనది. ఇరాక్, ఉత్తర కొరియా, సోమాలియా, అండొర్రా, శాన్ మారినో నగరం, మొనాకో, లైకెస్టీన్, మైక్రొనీషియా, పలావు, మార్షల్ దీవులు, నౌరూ, తువాలు, పోర్టోరికో, మకావొ లకు సరైన వివరాలు లభించనందున అవి ఈ జాబితాలో చేర్చబడలేదు.
అన్ని విలువలూ లలో ఇవ్వబడ్డాయి.
దేశాల జాబితా – తలసరి జిడిపి(పిపిపి) క్రమంలో
ప్రపంచ దేశాల తలసరి జిడిపి(పిపిపి) ఈ జాబితాలో చూపబడింది. - "'List of countries by GDP (PPP) per capita)" - 
ఇక్కడ కొనుగోలు శక్తి సమత్వ విధానంలో "'తలసరి" స్థూల దేశీయ ఆదాయం క్రమంలో చూపే రెండు జాబితాలు ఇవ్వబడ్డాయి.
స్థూల దేశీయ ఆదాయం ('జిడిపి' లేదా 'GDP') అంటే - ఒక సంవత్సరంలో ఒక దేశంలో ఉత్పత్తి అయ్యే అన్ని వస్తువుల, మరియు సేవల విలువ. ఇది రెండి విధాలుగా గణించ బడుతుంది - 'నామినల్' విధానం, మరియు 'కొనుగోలు శక్తి సమతులన' ఆధారం (పిపిపి) - purchasing power parity (PPP).
ఇక్కడ పిపిపి విధానంలో డాలర్ విలువలో తలసరి జిడిపి లెక్కించబడింది. ఈ లెక్కలు అంతర్జాతీయ ద్రవ్యనిధి సంస్థ, పెన్సిల్వేనియా విశ్వవిద్యాలయం, మరియు ప్రపంచ బ్యాంక్ వంటి సంస్థలు కూర్చిన వివరాల ఆధారంగా లెక్కించబడ్డాయి. వివిధ సంస్థల గణనలలో కొన్ని భేదాలున్నాయి. ముఖ్యంగా పిపిపి విధానంలో జిడిపి లెక్కించే విషయంలో వివిధ అంచనాలకు ఆస్కారం ఎక్కువ గనుక ఈ వ్యత్యాసాలు గణనీయంగా ఉండవచ్చును. అదే నామినల్ విధానంలో అయితే అంచనాల ప్రభావం తక్కువ అవుతుంది, అంతే గాకుండా అంతర్జాతీయ ఆర్థిక కార్యకలాపాలలో ఆ దేశం బలం మరింత స్పష్టంగా సూచించబడుతుంది. పిపిపి విధానంలో ఆ దేశంలోని ప్రజల స్థితిగతులకు సంబంధించిన సూచికలు మరింత స్పష్టంగా తెలుస్తాయి.
దేశాల జాబితా – ISO 3166-1 కోడ్
ISO 3166-1, అనేది అనే అంతర్జాతీయ ప్రమాణ విధానం లో ఒక భాగం. వివిధ దేశాలకు మరియు ఈ విధానంలో కోడ్‌లు ఇవ్వబడుతాయి. ఈ ISO 3166-1 కోడింగ్ విధానం అంతర్జాతీయ ప్రమాణ సంస్థ ద్వారా 1974లో మొదటిసారి ప్రచురింపబడింది. ప్రతి దేశానికి లేదా భూభాగానికి ISO మూడు విధాలైన కోడ్ లను నిర్వచిస్తుంది.ప్రస్తుతం ISO 3166-1 విధానంలో మొత్తం 244 దేశాలకు లేదా భూభాగాలకు కోడ్‌లు ఇవ్వబడ్డాయి.
ISO 3166 వారి కంట్రీ కోడ్ మెయింటెనెన్స్ ఏజెన్సీ వారి సమాచారం ప్రకారం ఏదైనా దేశం లేదా భూభాగం ఐక్య రాజ్య సమితి Terminology Bulletinలో గాని లేదా వారి గణాంక విభాగంలో  గాని స్థానం కలిగి ఉన్నట్లయితే ఆ దేశానికి లేదా ప్రాంతానికి ISO 3166 కోడ్ ఇవ్వబడుతుంది. అందుకు కావలసిన కనీసార్హతలు:
ఏదైనా ఒక దేశం లేదా ప్రాంతం అధికారిక నామం మారినట్లయితే దానికి క్రొత్త కోడ్ ఇవ్వబడుతుంది.ISO 3166-1 కోడ్‌లలో మార్పులు వారి సమాచార పత్రికలో తెలియజేయబడుతాయి. ఇప్పటివరకు 12 పత్రికలు అలా వెలువడినాయి. (1977లో స్టాండర్డ్ విడుదలైన తరువాత):
Information on reserved codes taken from "Reserved code elements under ISO 3166-1" published by Secretariat of ISO/TC 46, ISO 3166 Maintenance Agency, 2001-02-13, available on request from ISO 3166/MA.
సూర్య గ్రహణం
భూమికి సూర్యుడికి మధ్య చంద్రుడు వచ్చినప్పుడు, భూమి మీద కొంత భాగానికి సూర్యుడు పూర్తిగా గానీ, పాక్షికంగా గానీ కనబడకుండా పోవడం వలన సూర్య గ్రహణము ఏర్పడుతుంది. ఈ ప్రకియను ప్రాచీన హిందూ మతంకు సంబంధించిన సూర్య సిద్ధాంతంలో కూడా చెప్పబడింది. సూర్య గ్రహణము అమావాస్య నాడు మాత్రమే వస్తుంది. ప్రాచీన కాలంలో గ్రహణాలను అశుభ సూచకముగా భావించేవారు. ఇప్పటికీ ప్రపంచంలో కొన్ని ప్రాంతాల ప్రజలు వీటిని అశుభ సూచకంగానే భావిస్తారు. అకస్మాత్తుగా సూర్యుడు ఆకాశం నుండి మాయమై చీకటి కమ్ముకోవడం వలన ప్రజలు భయభ్రాంతులకు గురి అవుతారు. విజ్ఞాన శాస్త్రం గ్రహణాలను వివరించిన తరువాత ప్రజల్లో ఇటువంటి నమ్మకాలు తగ్గాయి.
భూమిని చంద్రుడి పూర్ణ ఛాయ (అంబ్రా) కప్పినపుడు మాత్రమే సంపూర్ణ సూర్య గ్రహణం ఏర్పడుతుంది. అందుచేత సంపూర్ణ సూర్య గ్రహణాలు, భూమ్మీద ఎక్కడైనా సరే, చాలా అరుదు. సంపూర్ణ సూర్య గ్రహణం చూడదలచినవారు ఆ గ్రహణం పట్టే ప్రదేశాలు సుదూరంలో ఉన్నప్పటికీ అక్కడకు వెళ్ళి ఆ గ్రహణాన్ని చూస్తారు. 1999లో ఐరోపాలో కనిపించిన సూర్యగ్రహణమును ప్రపంచంలో అత్యధిక ప్రజలు వీక్షించారని చెబుతారు. దీనివలన గ్రహణాల పట్ల ప్రజలకు అవగాహన పెరిగింది. తరువాతి గ్రహణాలు 2005, 2006 లలోను, 2007 సెప్టెంబర్ 11 న వచ్చాయి. తరువాతి సంపూర్ణ సూర్యగ్రహణము 2008 ఆగష్టు 1 న వస్తుంది.
సూర్య గ్రహణాలు నాలుగు రకాలు.
సూర్య గ్రహణం నాటి సూర్య, చంద్ర, భూ స్థితులు ఎలా ఉంటాయో ప్రక్కన ఉన్న బొమ్మలో చూడవచ్చు. ముదురు బూడిద రంగుతో ఉన్న భాగాన్ని "పూర్ణ ఛాయ" (అంబ్రా) అని పిలుస్తారు. లేత బూడిద రంగులో ఉన్న భాగాన్ని "ఉప ఛాయ" (పెనంబ్రా) అని పిలుస్తారు. ముదురు బూడిద రంగు భాగంలో సంపూర్ణ సూర్యగ్రహణం ఏర్పడుతుంది. లేత బూడిద రంగు ప్రాంతంలో పాక్షిక సూర్యగ్రహణము కనిపిస్తుంది. భూని చుట్టూ ఉండే చంద్రుని కక్ష్య, సూర్యుడి చుట్టూ తిరిగే భూమి కక్ష్యా తలానికి 5 డిగ్రీల కంటే కొద్దిగా ఎక్కువ కోణంలో వంగి ఉంటుంది. దీని వలన అమావాస్య నాడు చంద్రుడు సూర్యుడికి పైనో క్రిందో ఉంటాడు. అమావాస్య నాడు, చంద్రుడు చంద్ర కక్ష్య, భూకక్ష్య ఖండించుకునే బిందువులకు దగ్గరగా ఉన్నపుడు మాత్రమే సూర్య గ్రహణము ఏర్పడుతుంది.
శుక్రవాహిక
శుక్రవాహికలు (ఆంగ్లం: Vas deferens; లాటిన్: "carrying-away vessel") పురుష జననేంద్రియ వ్యవస్థలో వృషణాలలోని ఎపిడిడైమిస్ నుంచి మొదలైన పొడవైన, కండరయుత నాళాలు. ఇరువైపుల నుంచి బయలుదేరిన శుక్రవాహికలు వాంక్షణకుల్యల ద్వారా ఉదరకుహరంలోకి ప్రవేశించి, మూత్రనాళాలను చుట్టి, వెనుకకు వ్యాపించి శుక్రకోశంలోకి తెరచుకొంటాయి.
శుక్రవాహికలు రెండు కుడి మరియు ఎడమ ఎపిడిడైమిస్ ల నుండి శుక్ర కణాల్ని తరళించడానికి ఉపయోగపడతాయి. మనుషులలో ఒక్కొక్కటి సుమారు 30 సెంటీమీటర్ల పొడవు ఉండి నునుపు కండరాలు కలిగివుంటాయి. లోపలివైపు స్థూపాకార కణజాలపు మ్యూకస్ పొర కప్పివుంచుతుంది. ఇవి రెండు స్పెర్మాటిక్ కార్డ్ లో ఒక భాగము.
కుటుంబ నియంత్రణ పద్ధతులలో ఒక శాశ్వతమైన పద్ధతి వాసెక్టమీ. ఈ విధమైన శస్త్రచికిత్సలో రెండు వైపులా శుక్రవాహికలలో చిన్న భాగాన్ని కత్తితించి తొలగిస్తారు. కొన్ని ఆధునిక పద్ధతులలో శుక్రవాహికలోనికి ప్రవాహాన్ని నిరోధించే పదార్ధాలను లోపలికి పంపిస్తారు. అన్ని పద్ధతులలోనూ వీని ముఖ్య ఉద్దేశం శుక్రవాహికలలో వీర్యం యొక్క ప్రవాహాన్ని నిరోధించి, వీర్యకణాలు బయటికి రాకుండా చేయడము.
పురుష జననేంద్రియ వ్యవస్థ
పురుష జననేంద్రియ వ్యవస్థ (Male Genital System) లేదా పురుష ప్రత్యుత్పత్తి వ్యవస్థ (Male Reproductive System) లో ఒక జత వృషణాలు, శుక్రవాహికలు, శుక్రకోశం, ప్రసేకం, మేహనం, పౌరుష గ్రంథి, మరికొన్ని అనుబంధ గ్రంధులు ఉంటాయి.
స్త్రీ జననేంద్రియ వ్యవస్థ
స్త్రీ జననేంద్రియ వ్యవస్థలో ఒక జత స్త్రీ బీజకోశాలు, బీజవాహికలు, గర్భాశయం, యోని, యోనిశీర్షం, కొన్ని అనుబంధ గ్రంధులు ఉంటాయి.
గ్రహణం (అయోమయ నివృత్తి)
గ్రహణం అంటే ఒక గ్రహం మరో గ్రహం చాటు వలన గానీ లేదా దాని నీడ వలన గానీ తాత్కాలికంగా కనబడకపోవడం.
గ్రహణం అన్న పేరు ఈ క్రింది వాటిని కూడా సూచిస్తుంది:
కపాల నాడులు
కపాల నరాలు (Cranial nerves) జతలుగా ఉండి, మెదడు నుండి ఏర్పడతాయి. ఇవి ఉల్బరహిత జీవులు, సర్పాలలో 10 జతలు, ఉల్బధారులలో 12 జతలు ఉంటాయి.
కశేరు నాడులు
కశేరు నాడులు (Spinal nerves) జంతువులలో వెన్నుపూసల సంఖ్యకు సమానంగా ఉంటాయి. ఇవి బూడిద వర్ణపు పదార్థం నుంచి పృష్ఠ, ఉదర శృంగికల నుంచి ఏర్పడే రెండు మూలాల కలయిక వల్ల ఏర్పడతాయి. పృష్టమూలం జ్ఞాన సంబంధమైనది. ఉదర మూలం చాలక సంబంధమైనది. ఆ విధంగా ఏర్పడిన కశేరు నాడులు మిశ్రమ నాడులు. ఇవి వెన్నెముకలోని అంతర్ కశేరు రంధ్రాల ద్వారా బయటికి వస్తాయి. ఒక్కొక్క కశేరు నాడి మూడు శాఖలుగా చీలుతుంది. పృష్ఠశాఖ చర్మానికి, పృష్ఠ కండరాలకు సరఫరా చేస్తుంది. ఉదర శాఖ శరీరంలోని పార్శోదర భాగాలకు సరఫరా చేయగా, మూడో శాఖ సహానుభూత నాడీ వ్యవస్థతో కలిసి అంతరాంగాలకు సరఫరా చేస్తుంది.
మనుషులలో మొత్తం 31 జతల కశేరు నాడులుంటాయి. అవి :
ముంజేయి
ముంజేయి (Forearm) పూర్వాంగంలోని మూడు భాగాలలో మధ్యభాగం. దీనిలో రత్ని, అరత్ని అనే రెండు ఎముకలు ఉంటాయి.
ముంగాలు
ముంగాలు (Leg) చరమాంగాలలోని మూడు భాగాలలో మధ్యభాగం. దీనిలో బహిర్జంఘిక, అంతర్జంఘిక అనే రెండు ఎముకలు ఉంటాయి. పైన తొడతోను, దిగువ పాదంతోను ముంగాలు సంబంధం కలిగి ఉంటుంది.
మోచేయి
మోచేయి (Elbow) దండచేయికి, ముంజేయికి మధ్యభాగం. మోచేయి కీలు ముంజేయిలోని రత్ని, అరత్ని, దండచేయిలోని భుజాస్థి కలిసి ఏర్పరుస్తాయి.
మోకాలు
మోకాలు (Knee) తొడకు, ముంగాలుకు మధ్యభాగం. మోకాలు కీలు ముంగాలులోని జంఘికలకు, తొడ ఎముకకు మధ్య ఏర్పడుతుంది.
క్రికెట్, ఫుట్‌బాల్, హాకీ, బాస్కెట్‌బాల్... ఇలా ఏ ఆట ఆడినా మోకాళ్ల కదలికే కీలకం. క్రికెట్ ఆటలో వేగంగా పరుగు తీయాలన్నా... ఫుట్‌బాల్‌లో బంతిని కొట్టాలన్నా మోకాళ్ల పాత్ర చాలా ఉంటుంది. ఆటగాళ్లకు సరైన అవగాహన లేక తరచూ గాయాల బారిన పడుతున్నారు. మేటి క్రీడాకారులు ఉజ్వల భవిష్యత్తును చేజేతులా నాశనం చేసుకుంటున్నారు. తగిలిన గాయాలకు సకాలంలో తగిన చికిత్స చేయించుకోలేక ఆటకు చాలామంది దూరమవుతున్నారు. మోకాళ్ల కదలిక సరిగా లేకుంటే చెస్ తప్ప... ఏ ఆట ఆడలేని పరిస్థితి. మనదేశంలో చాలా మంది వర్ధమాన యువ క్రీడాకారులు మోకాళ్ల గాయాలతో కోలుకోలేక ఆటకు స్వస్తి పలుకుతున్నారు. మోకాళ్ల గాయాలు, వాటి చికిత్సపై వైద్యరంగ నిపుణులు ఈ క్రింది జాగ్రత్తలు సూచించారు.
మణికట్టు
మణికట్టు లేదా మణిబంధము (Wrist or Wrist joint) పూర్వాంగాలలో మోచేయి (Forearm) కి మరియు హస్తానికి (Hand) మధ్యనున్న కీలు భాగం. దీనిలో ఎనిమిది మణిబంధాస్థికలు (Carpal bones) ఉంటాయి.
రేడియోకార్పల్ (Radiocarpal), ఇంటర్ కార్పల్ (Intercarpal), మిడ్ కార్పల్ (Midcarpal), కార్పోమెటాకార్పల్ (Carpometacarpal) మరియు ఇంటర్ మెటాకార్పల్ (Intermetacarpal) కీళ్లను అన్నింటినీ కలిపి మణిబంధముగా పరిగణిస్తారు. వీటన్నింటికి కలిపి ఉమ్మడి సైనోవియల్ కేవిటీ (common synovial cavity) ఉంటుంది.
మణిబంధములో ఎనిమిది చిన్న ఎముకలు ఉంటాయి. వాటికి సుమారు 6 ఉపరితలాలు ఉంటాయి.